उपभोक्ता दिवस पर हुए कई कार्यक्रम
बूंदी| राष्ट्रीयउपभोक्ता दिवस पर गुरुवार को भारत सरकार द्वारा निर्धारित थीम सुरक्षित एवं स्वस्थ भोजन खाद्य अपमिश्रण से मुकाबला पर विभिन्न कार्यक्रमों का आयोजन हुआ।
इस मौके पर स्ट्रीट शो (रैली), नुक्कड़ नाटक एवं संगोष्ठी का आयोजन किया गया। पीजी कॉलेज एनएसएस इकाई के छात्रों ने गणेश बाग, देवपुरा न्यू काॅलोनी, कोटा रोड, पुलिस लाइन क्षेत्र में रैली निकाली। रैली को जिला रसद अधिकारी ओमप्रकाश पांडेय ने हरी झंडी दिखाकर रवाना किया। इस दौरान एनएसएस की चारों इकाइयों के चल रहे सात दिवसीय शिविर के अंतर्गत सभी स्वयंसेवकों के साथ कार्यक्रम अधिकारी डाॅ. राजेशकुमार बैरवा, रामदेव मीणा, रोहिणी माहेश्वरी, डॉ. मनोजकुमार रावत आदि मौजूद रहे। इस अवसर पर कलेक्ट्रेट सभागार में सुरक्षित एवं स्वस्थ भोजन खाद्य अपमिश्रण से मुकाबला थीम पर संगोष्ठी हुई। मुख्य अतिथि एडीएम रामजीवन मीणा रहे। अध्यक्षता उपभोक्ता प्रतितोष मंच सदस्य मुकेश दाधीच ने की। संगोष्ठी में मुख्य वक्ता खाद्य सुरक्षा अधिकारी गिरिराज शर्मा ने उक्त थीम पर विस्तृत जानकारी दी। संचालन वरिष्ठ अधिवक्ता राजकुमार दाधीच ने किया। संगोष्ठी में आढ़तिया संघ अध्यक्ष चेतनकुमार लाडला, सेवानिवृत्त वरिष्ठ व्याख्याता रामस्वरूप मालव ने भी विचार व्यक्त किए। इस दौरान राशन डीलर संघ बूंदी अध्यक्ष संतोष जिंदल सहित प्रबुद्धजन, समाजसेवी, व्यापारी मौजूद थे। अंत में डीएसओ ओमप्रकाश पांडेय, प्रवर्तन अधिकारी इरफान कुरैशी ने आभार जताया।
hin_Deva hin_Deva hin_Deva